internet vaartha 345 Views
ముంబై : విదేశీ సంస్థాగత పెట్టుబడులు మార్చినెలలో గరిష్టస్థాయిలో వచ్చాయి. 2013 మేనెల తర్వాత అత్యంత ఎక్కువ స్థాయిలో పెట్టుబడులు మార్చినెలలోనే వచ్చినట్లు అంచనా. జాతీయ సెక్యూరిటీస్‌ డిపాజిటరీ సంస్థ, సెబి గణాంకాలప్రకారం చూస్తే విదేశీ సంస్థాగత ఇన్వెస్టర్లు మార్చినెలలో 18,437 కోట్ల రూపాయలు పెట్టుబడులు పెట్టినట్లు సమాచారం. స్టాక్‌ ఎక్ఛేంజి గణాంకాలను పరిశీలిస్తే ఇదే భారీ మొత్తంగా కనిపిస్తోంది. సోమవారం 2043కోట్ల రూపాయలు సోమవారం ఒక్కరోజే పెట్టు బడులు అందాయి. మొత్తంగాచూస్తే 20,480కోట్ల రూపాయలు ఈక్విటీ మార్కెట్లకు పెట్టుబడులుగా అందాయి. బెంచ్‌మార్క్‌ సూచీలు బిఎస్‌ఇ ఎన్సెక్స్‌, నిఫ్టీ 50 రెండూ కూడా 10శాతం ఈనెలలో పెరి గినట్లు అంచనా. గతంలోవచ్చిన నిధులతో బేరీజు వేస్తే విదేశీసంస్థాగగత ఇన్వెస్టర్లు 2013 మేనెలలో 20,678కోట్ల పెట్టుబ డులు పెట్టారు డాలర్‌ విలువల్లో చూస్తే 3.8 బిలియన్‌ డాలర్లుగా ఉన్నాయి. అదే మార్కెంట్లలో మార్చినెలలో చూస్తే 2.88 బిలియన్‌ డాలర్లు పెట్టుబడులు పెట్టారు 17,689 కోట్లుగా ఉంది. 2016కేలండర్‌ సంవత్సరంలో గరిష్టంగా 19,752 కోట్లు విక్రయించారు. జనవరిలో11,471 కోట్లు, ఫిబ్రవరిలో 8281 కోట్లు విక్రయించినట్లు అంచనా.అందువల్లనేబెంచ్‌మార్క్‌ సూచీలు 12శాతం దిగజారాయి.భారతీయ రిజర్వు బ్యాంకు రెపోరేట్లను వచ్చే సమీక్షలో కోత విధిస్తుందని అంచనా. ఈనెల 5వ తేదీ కేంద్రబడ్జెట్‌లో సూచించిన విధంగా ఆర్థికలోటును 3.5శాతానికి తగ్గించే అంచనాలున్నందున ఐదవ తేదీ నిర్వహించే సమీక్షలో కొంతమేర వడ్డీరేట్లు తగ్గవచ్చన్న భావన వ్యక్తం అవుతోంది. అలాగే అంతర్జాతీయంగా చూస్తే అమెరికా ఫెడ్‌ రిజర్వు వడ్డీరేట్లను పెంచే అవకాశం ఉంది. భారత్‌ మార్కెట్లకు విదేశీ ఇన్వెస్టర్ల నిధులు ఎక్కువ వస్తున్నాయి. దీర్ఘకాలికప్రాతిపదికన చూసినా ఎక్కువగానే ఉంటాయన్నది అంచనా. అమెరికా ఫెడ్‌రిజర్వు ఇతర యూరోపియన్‌ సెంట్రల్‌ బ్యాంకు, బ్యాంక్‌ ఆఫ్‌ జపాన్‌ల ద్రవ్యవిధాన సమీక్షలతో పోలిస్తే భిన్నవైఖఱిని ప్రదర్శించింది. ద్రవ్యవిధాన సరళీ కరణదిశగా ఈ బ్యాంకులు బాండ్లకొనుగోలును ప్రకటించాయి. అలాగే చైనా కూడా వడ్డీరేట్లను తగ్గిం చడం ద్వారా నగదునిల్వల నిష్పత్తిని కాపాడుకుంటూ వస్తోంది. మొత్తం ఇన్వెస్టర్లుఅందరూ ఏప్రిల్‌ ఐద వ తేదీ రిజర్వుబ్యాంకు విధాన సమీక్షపైనే దృష్టిపెట్టారు. అలాగే బడ్జెట్‌సమావేశాల తీరుతెన్నులు కూడా కొంత ప్రభావితం చేస్తాయని కోటక్‌ సెక్యూరిటీస్‌ ప్రైవేట్‌ క్లయింట్‌గ్రూప్‌ హెడ్‌ దీపేన్‌షా వెల్లడించారు.